Процесор

Процесорот ја има главната задача во компјутерот - да врши обработка на податоците. Тој се состои од голем број електронски кола поврзани во функционални целини и спакувани во еден чип. Основни делови на процесорот се:

- аритметичко - логичка единица

- управувачка единица и

- регистар

Името на аритметичко - логичка целина кажува дека нејзината намена - да ги извршува сите аритметички операции и сите логички оперции при обработката на податоци.

Управувачката единица врши контрола и синхронизација на работата на процесорот со работата на другите единици на персоналниот компјутер.

Регистрите претставуваат електронски склопови кои можат да паметат повеќе битови. Тие служат за привремено чување на меѓурезултатите при извршување на програмите.

При работа процесорот користи посебни електрични импулси генерирани со голема брзина од т.н. такт-генератор.

Брзината на генерирање нс импулсите се нарекува фреквенција. Фреквенцијата се изразува во единицата херци (анг. Hertz скратено Hz). Најчесто се користат поголемите единици од херц и тоа:

- килохерц (1KHz=1.000 Hz)

- мегахерц (1 MHz = 1.000.000 Hz) или

- гигахерц (1 GHz=1.000.000.000 Hz)

На пример, фреквенцијата на процесорот од 2 МHz претставува брзината на генерирање два милиони импулси во една секунда.

Фреквенцијата на постарите процесори биле неколку десетини MHz, на оние до пред десетина година неколку стотини MHz, додека на денешните процесори се над 1 GHz.